rejauldu/bengali-wikipedia huggingface dataset:
মাটিরাঙ্গা পৌরসভা বাংলাদেশের খাগড়াছড়ি জেলার অন্তর্গত একটি পৌরসভা।   আয়তন  মাটিরাঙ্গা পৌরসভার আয়তন ২৫.৫০ বর্গ কিলোমিটার।   জনসংখ্যার উপাত্ত  ২০২২ সালের পরিসংখ্যান অনুযায়ী পৌরসভার জনসংখ্যা ২৯,৩২২ জন। এর মধ্যে ২৫,৩২৬জন মুসলিম, ২,৩৫১জন হিন্দু, ১,৫০৯জন বৌদ্ধ, ৩৫জন খ্রিস্টান ও ১০১জন অন্যান্য ধর্মের অনুসারী। https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  মাটিরাঙ্গা উপজেলার সর্ব-দক্ষিণে মাটিরাঙ্গা পৌরসভার অবস্থান। খাগড়াছড়ি জেলা সদর থেকে এ পৌরসভার দূরত্ব ২২ কিলোমিটার। এ পৌরসভার পূর্বে, উত্তরে ও পশ্চিমে মাটিরাঙ্গা ইউনিয়ন এবং দক্ষিণে গুইমারা উপজেলার গুইমারা ইউনিয়ন অবস্থিত।   প্রতিষ্ঠাকাল  ২০০২ সালের ৩০ নভেম্বর মাটিরাঙ্গা পৌরসভা প্রতিষ্ঠা লাভ করে এবং ২০১১ সালের ৩১ মে এ পৌরসভা গ শ্রেণী থেকে খ শ্রেণীভুক্ত হয়।http://pahareralo.com/?p=5891 মাটিরাঙ্গা পৌরসভা 'খ' শ্রেণিতে উন্নীত : কথা রাখলেন সামশুল হক - পাহাড়েরআলো ডটকম   প্রশাসনিক এলাকা  মাটিরাঙ্গা পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম মাটিরাঙ্গা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।   যোগাযোগ ব্যবস্থা  মাটিরাঙ্গা পৌরসভায় যোগাযোগের প্রধান সড়ক চট্টগ্রাম-খাগড়াছড়ি মহাসড়ক। সব ধরনের যানবাহনে যোগাযোগ করা যায়।   জনপ্রতিনিধি   বর্তমান মেয়র: মোহাম্মদ শামছুল হক   আরও দেখুন   মাটিরাঙ্গা উপজেলা  মাটিরাঙ্গা থানা  খাগড়াছড়ি জেলা   তথ্যসূত্র    বহিঃসংযোগ   বিষয়শ্রেণী:খাগড়াছড়ি জেলার পৌরসভা বিষয়শ্রেণী:মাটিরাঙ্গা উপজেলা
ফুটবল ক্লাব কিলিকিয়া (), একটি বিলুপ্ত আর্মেনীয় পেশাদার ফুটবল ক্লাব, রাজধানী ইয়েরেভানে অবস্থিত ছিল।   ইতিহাস   প্রাথমিক দিনগুলি  ১৯৯২ সালে, ফুটবল ক্লাব কিলিকিয়া প্রতিষ্ঠিত হয়েছিল এবং প্রথম স্বাধীন আর্মেনিয়ান চ্যাম্পিয়নশিপে অংশগ্রহণ করেছিল। ১৯৯২ সালে তারা তালিকায় ১২ তম স্থান দখল করে নেয় এবং ১৯৯৩ সালের আর্মেনিয়ার প্রিমিয়ার লিগে খেলার সুযোগ পায়। ১৯৯৩ সালের শুরুর দিকে, ক্লাবটি আর্থিক সমস্যায় পড়া ফুটবল ক্লাব মাল্টিয়ার সাথে যুক্ত হয়। যদিও এক বছরের জন্য স্থায়ী হয়, কারণ দলটি আর্মেনিয়ার প্রথম লীগে থেকে নির্বাসিত করা হয়। ১৯৯৪ সালের শুরুতে দুটি ক্লাব বিচ্ছিন্ন হয়ে যায়।   ১৯৯৭ সালে পুনরুত্থান  ১৯৯৭ সালে ফুটবল ক্লাব কিলিকিয়া পুনর্জাগরিত হয়,About Football Club Kilikia , from hrazdanholding.com, retrieved 1 May 2009 কিন্তু তারা ১৯৯৯ সাল পর্যন্ত লীগে অংশগ্রহণ করেনি। ১৯৯৯ সালে, ফুটবল ক্লাব কিলিকিয়া, প্রিমিয়ার লীগে আর্থিক সমস্যায় পড়া পেনিক ইয়েরেভেনের পরিবর্তে স্থান দেওয়া হয়। ২০০১ সালে, ফুটবল ক্লাব কিলিকিয়া, প্রবেশমূল্য না দেওয়া আর্মেনিয়ার প্রিমিয়ার লিগ থেকে নির্বাসিত করা হয়।Armenia 2001 Premier League, from RSSSF.com, retrieved 8 June 2006  ২০০৩ সালে তারা আরও উন্নীত করে Armenia 2003, from RSSSF.com, retrieved 8 June 2006 এবং তারপর থেকে প্রিমিয়ার লীগে ষষ্ট এবং পঞ্চম স্থান পেয়েছে। ২০০৫ সালে, পঞ্চম স্থান থাকাতে ২০০৬ এর ইন্টারটটো কাপ খেলার সুযোগ পায়। ক্লাবটি অন্যান্য ক্লাবের সাথে লড়াই করার জন্য সংগ্রাম করে আসছে, কারণ তারা কেবলমাত্র তরুণ স্থানীয় খেলোয়াড়দেরকে খেলাবার সক্ষম।   শেষের দিনগুলি  ২০১১ সালের জাতীয় প্রতিযোগিতায়, ফুটবল ক্লাব কিলিকিয়া অংশগ্রহণ নিশ্চিত করবার জন্য ১৬ জানুয়ারির মধ্যে থাযথ প্রবেশমূল্য দিয়ে অবদান রাখার কথা ছিল কিন্তু নির্দিষ্ট সময়ের মধ্যে কোনো নিশ্চিতকরণ এবং অর্থ প্রদান করা হয় না। Осталась одна «Киликия»   ২৬ জানুয়ারি ২০১১ সালে, ক্লাব থেকে আর্মেনীয় ফুটবল ফেডারেশনে একটি আনুষ্ঠানিক চিঠি পাঠিয়েছিল বলা হয় যে তাদের দলটি বিচ্ছিন্ন হয়ে পড়েছে এবং অর্থনৈতিক সমস্যার কারণে ২০১১ সালের আর্মেনিয়ার জাতীয় প্রতিযোগিতায় অংশগ্রহণ করতে সক্ষম নয়। Тренер «Киликии» пока надеется...   ৩১ জানুয়ারি ২০১১, এফএফএ আনুষ্ঠানিকভাবে জানায়, যে এফএফএ-এর অধীনে সকল ফুটবল টুর্নামেন্ট থেকে "ফুটবল ক্লাব কিলিকিয়া" কে বাদ দেওয়ার সিদ্ধান্ত নিয়েছে। এভাবে ক্লাবটির অস্তিত্ব বিলিপ্ত হয়ে যায় এবং আজ ইতিহাসের পাতায় স্থান লাভ করেছে।Официально: «Киликия» снята с соревнований     সম্মাননা  আর্মেনিয়ান কাপ  File:Cup Finalist.png দ্বিতীয় স্থানাধিকারী দল (১) – ২০০৫   ইউরোপীয় প্রতিযোগিতায়  ডিসেম্বর ২০০৮ অব্দি।  প্রতিযোগিতাখেলেছেজয়ড্রহারগোল করেছেগোল খেয়েছেউয়েফা ইন্টারটটো কাপ ২  ০  ০  ২  ১   ৮  মরশুমপ্রতিযোগিতাপর্যায়ক্লাবপ্রথম পর্যায়দ্বিতীয় পর্যায় ২০০৬  উয়েফা ইন্টারটটো কাপ  প্রথম  ডিনামো তিবিলিসি  ১ – ৫  ০-৩|}  হোম ম্যাচের ফলাফল  'বোল্ডে'    তথ্যসূত্র    বহিঃসংযোগ   Kilikia at FFA.AM  Kilikia at UEFA.COM With the website UEFA Appearances in UEFA Champions League:  1 (In the article about the team – information not available) Appearances in UEFA Europa League:  1  (In the article about the team – information not available) Appearances in UEFA Intertoto Cup:  1  Kilikia at EUFO.DE   Kilikia at Weltfussball.de  বিষয়শ্রেণী:১৯৯২-এ প্রতিষ্ঠিত ফুটবল ক্লাব
আইটিউন্স () অ্যাপলের মিডিয়া প্লেয়ার, মিডিয়া লাইব্রেরি, ইন্টারনেট রেডিও ব্রডকাস্টার, এবং মোবাইল ডিভাইস ম্যানেজমেন্ট অ্যাপলিকেশন। জানুয়ারি ৯, ২০০১ সালে আইটিউন্সের ঘোষণা দেওয়া হয়। ম্যাক ওএস ও মাইক্রোসফট উইন্ডোজে এটি ডিজিটাল মাল্টিমিডিয়া ফাইল চালানো, নামানো ও অর্গানাইজ করতে ব্যবহার করা হয়। আইটিউন্স স্টোর ব্যবহার করে কন্টেন্টগুলো প্রথমে কিনে নিতে হয়।   তথ্যসূত্র   বিষয়শ্রেণী:অ্যাপল ইনকর্পোরেটেডের সেবা বিষয়শ্রেণী:অ্যাপল ইনকর্পোরেটেডের সফটওয়্যার বিষয়শ্রেণী:২০০১-এ প্রতিষ্ঠিত ইন্টারনেট সম্পত্তি বিষয়শ্রেণী:২০১৯-এ বিলুপ্ত ইন্টারনেট সম্পত্তি বিষয়শ্রেণী:উইন্ডোজ মিডিয়া প্লেয়ার বিষয়শ্রেণী:আইটিউনস বিষয়শ্রেণী:২০০১-এর সফটওয়্যার বিষয়শ্রেণী:আইওএস সফটওয়্যার বিষয়শ্রেণী:সঙ্গীত স্ট্রিমিং সেবা
মরুধূলিকা বা মরুবালুকা হলো অতি হালকা ও অতি অল্পরকম লালচে হলুদ রঙের একটি রকমফের যা মরুভূমিতে থাকা ধূলিকণা বা বালুকণার রঙের প্রতিনিধিত্ব করে। এটিকে বেজ রঙের গূঢ় আভা বলেও অভিহিত করা হয়ে থাকে।  গোলাপকাঠ রঙের পাশাপাশি মোটর রঙ করার জন্য মরুবালুকা রঙটিও ব্যবহৃত হতো।  ১৯৯৮ সালে ক্রেয়লা ক্রেয়নে মরুবালুকা রঙটি অন্তর্ভুক্ত হয়।Crayola crayon chronology:Current Crayola crayon colors: alt=Namibian sand dune|thumb|নামিবীয় বালিয়াড়ি  thumb|left|আমেরিকান টেলিফোন ও টেলিগ্রাফ কোম্পানির একটি "বেজ" টেলিফোন  ১৯৬০ এর দশকে আমেরিকান টেলিফোন ও টেলিগ্রাফ কোম্পানি অফিস-কার্যালয়    ও বাসাবাড়ির জন্য মরুবালুকা বা মরুধূলিকা রঙের টেলিফোন বাজারজাত করে। তবে তারা এটিকে বেজ রঙে বলে উল্লেখ করেছিলো। এটা খুবই সাধারণ যে অনেকেই মরুবালুকাকে বেজ রঙ বলে ডেকে থাকেন।  মরুবালুকা রঙের ছয়টি রকমফের  বালুকা বাদামি  ডানপাশে বা উপরে প্রদর্শিত ওয়েব রঙটি হলো ধূলিবাদামি বা বালুকা বাদামি।  এর নাম থেকেই বুঝা যায় যে এটি একপ্রকার বাদামি রঙ যা আবার ধূলিকণা বা বালুকণার রঙের সদৃশ।  ভূহলুদ  ডানপাশে বা উপরে প্রদর্শিত হলদে ঘরানার রঙটি হলো ভূহলুদ বা আর্থ ইয়োলো (earth yellow)।  ভূহলুদ হলো ইউনাইটেড স্টেটস আর্মির বারোটি ছদ্মবেশমূলক (ক্যামোফ্লাজ) রঙের একটি।The 12 official MERDC camouflage colors (color samples shown):   বালুকা  ধূলিকা বা বালুকা হলো সৈকতে থাকা বালুর রঙের উপস্থাপন।  ইংরেজিতে এর অন্য আরেকটি নাম হলো বীচ (সৈকত)Maerz and Paul A Dictionary of Color New York:1930 McGraw-Hill Page 48 যা ১৯২৩ সাল থেকে ব্যবহৃত হয়ে আসছে।Maerz and Paul A Dictionary of Color New York:1930 McGraw-Hill Page 190  ইংরেজিতে রঙের নাম হিসেবে বালুকা তথা স্যান্ড (sand) শব্দটির রেকর্ডকৃত প্রথম ব্যবহার হয় ১৬২৭ সালে।Maerz and Paul A Dictionary of Color New York:1930 McGraw-Hill Page 203; Color Sample of Sand: Page 49 Plate 13 Color Sample B2  alt=A sandy beach|thumb|বালুকাময় সৈকত  মরু  মরু হচ্ছে এমন একটি হালকা হলুদাভ বাদামী রঙ যা মরুভূমির সমতল জায়গাগুলোর রঙের প্রতিনিধিত্ব করে।  ইংরেজিতে রঙের নাম হিসেবে মরু (ডেজার্ট) শব্দটির রেকর্ডকৃত প্রথম ব্যবহার হয় ১৯২০ সালে।Maerz and Paul A Dictionary of Color New York:1930 McGraw-Hill Page 203; Color Sample of Desert: Page 47 Plate 12 Color Sample I7  বালিয়াড়ি (ম্যাটমেটে বাদামী)  বালিয়াড়ি হলো একটি রঙ বিশেষ যা মূলত কালচে রঙের বালি তথা বালিয়াড়ির রঙের উপস্থাপন।  এর অন্য দুটি নাম ম্যাটম্যাটে বাদামী বা ড্র্যাব এবং মোড বেজ বা বেজরাগিণী Maerz and Paul A Dictionary of Color New York:1930 McGraw-Hill Page 50 ব্যবহৃত হয়ে আসছে ১৬৮৬Maerz and Paul A Dictionary of Color New York:1930 McGraw-Hill Page 194 এবং ১৯২৮ সাল থেকে।Maerz and Paul A Dictionary of Color New York:1930 McGraw-Hill Page 199  ইংরেজিতে রঙের নাম হিসেবে বালিয়াড়ি (sand dune) শব্দটির রেকর্ডকৃত প্রথম ব্যবহার হয় ১৯২৫ সালে।Maerz and Paul A Dictionary of Color New York:1930 McGraw-Hill Page 204; Color Sample of Sand Dune: Page 47 Plate 14 Color Sample B5  মাঠবাদামী  ডানপাশে বা উপরে প্রদর্শিত ম্যাটম্যাটে বাদামি রঙটি হলো মাঠবাদামী। ইংরেজিতে এটি ফিল্ড ড্র্যাব (field drab) নামে পরিচিত।  ইউনাইটেড স্টেটস আর্মির বারোটি অফিসিয়াল ছদ্মবেশমূলক (ক্যামোফ্লাজ) রঙের মধ্যে একটি হলো মাঠবাদামী বা ফিল্ড ড্র্যাব।  তথ্যসূত্র  বিষয়শ্রেণী:রং (বর্ণ) বিষয়শ্রেণী:বাদামীর বর্ণচ্ছটা
সম্পূর্ণা মন্ডল একজন ভারতীয় বাঙালি মডেল এবং টেলিভিশন অভিনেত্রী । সে মূলত বাংলা ধারাবাহিকে অভিনয় করেন। তিনি অনেক টিভি বিজ্ঞাপনের  পাশাপাশি স্বল্পদৈর্ঘ্য চলচ্চিত্রেও কাজ করে। করুণাময়ী রাণী রাসমণি ও দুর্গা দুর্গেশ্বরীতে কাজ করার পর সে ব্যাপক খ্যাতি অর্জন করে। জীবনের প্রথমার্ধ সম্পূর্ণা‌ মণ্ডল ২০০৪ সালের ২৫ নভেম্বর ভারতের পশ্চিমবঙ্গের কলকাতায় জন্মগ্রহণ করেন। তার বাবা একজন ব্যবসায়ী এবং মা গৃহিণী। তিনি সিলদা উচ্চ বিদ্যালয়ে অধ্যয়নরত।  পেশা সম্পূর্ণা‌ আগে নাচ করত । তার প্রথম অভিনয় কালার্স বাংলার ‘মা দুর্গা’ ধারাবাহিকে । এরপর সে জি বাংলার ‘গোয়েন্দা গিন্নি’তে অভিনয় করে। ২০১৭ সালে সে করুণাময়ী রাণী রাসমণি তে জগদম্বার ভূমিকায় অভিনয় করে। তারপর সে স্টার জলসার ‘দুর্গা দুর্গেশ্বরী’তে অভিনয় করে জনপ্রিয়তা অর্জন করে।  হৈচৈতে হ্যালো ওয়েব সিরিজে সে রাইমা সেন এর মেয়ের ভূমিকায় অভিনয় করে। ২০২১ সালে সে আকাশ ৮ এ হয়তো তোমারই জন্যতে অভিনয় করছে।   তথ্যসূত্র    বহিঃসংযোগ         বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:বাঙালি টেলিভিশন অভিনেত্রী বিষয়শ্রেণী:ভারতীয় অভিনেত্রী বিষয়শ্রেণী:ভারতীয় টেলিভিশন অভিনেত্রী
thumb|200px|right|ভারতীয় জাতীয় সেনাবাহিনীর বিচারের একটি আধুনিক প্রদর্শন ইন্ডিয়ান ন্যাশনাল আর্মি ট্রায়াল (আইএনএ ট্রায়াল এবং রেড ফোর্ট ট্রায়াল নামেও পরিচিত) ছিল দ্বিতীয় বিশ্বযুদ্ধের সময় রাষ্ট্রদ্রোহ, নির্যাতন, হত্যা ও হত্যার প্ররোচনার বিভিন্ন অভিযোগে ১৯৪৫ সালের নভেম্বর মাস থেকে ১৯৪৬ সালের মে মাসের মধ্যে ইন্ডিয়ান ন্যাশনাল আর্মির (আইএনএ) বেশ কয়েকজন কর্মকর্তার কোর্ট মার্শাল দ্বারা ব্রিটিশ ভারতীয় বিচার। সর্বমোট প্রায় দশটি কোর্ট মার্শাল যেখানে অনুষ্ঠিত হয়। এর মধ্যে প্রথমটি কর্নেল প্রেম সাহগাল, কর্নেল গুরবকশ সিং ধিলন ও মেজর-জেনারেল শাহ নওয়াজ খানের যৌথ কোর্ট মার্শাল ছিল। তিনজনই ব্রিটিশ ভারতীয় সেনাবাহিনীতে কর্মকর্তা ছিলেন এবং মালয়, সিঙ্গাপুর ও বার্মায় বন্দী হয়েছিলেন। তারা, ব্রিটিশ ভারতীয় সেনাবাহিনীর বিপুল সংখ্যক সৈন্য ও কর্মকর্তাদের সঙ্গে ভারতীয় জাতীয় সেনাবাহিনীতে যোগদান করেছিল, এবং পরে আজাদ হিন্দের অধীনে জাপানি সেনাবাহিনীর সঙ্গে বার্মায় যুদ্ধ করেছিল।   প্রারম্ভিক বিচার  ব্রিটিশ ভারতীয় সেনাবাহিনীর প্রাক্তন কর্মীদের ১৯৪৩ সাল থেকে ১৯৪৪ সাল নাগাদ ভারতে কোর্ট মার্শাল হয়েছিল, যারা আইএনএ পদে লড়াই করতে গিয়ে বন্দী হয়েছিল। বহু সময় পর্যন্ত এরা কোনো প্রচার বা রাজনৈতিক সহানুভূতি ও সমর্থন পায়নি। এই আগের বিচারের অভিযোগগুলি ছিল ভারতীয় দণ্ড বিধির ১২১ নং ধারা ও বার্মা দণ্ড বিধির প্রাসঙ্গিক হিসাবে রাজার বিরুদ্ধে যুদ্ধ চালানোর নির্দিষ্ট অপরাধের সঙ্গে ভারতীয় সেনা আইন, ১৯১১-এর ৪১ নং ধারা বা বার্মা সেনা আইনের ৪১ নং ধারার বিপরীতে একটি দেওয়ানি অপরাধ।Stephen P. Cohen "Subhas Chandra Bose and the Indian National Army" Pacific Affairs Vol. 36, No. 4 (Winter, 1963) পৃষ্ঠা ৪১১-৪২৯  তথ্যসূত্র  বিষয়শ্রেণী:ভারতীয় জাতীয় সেনাবাহিনীর বিচার বিষয়শ্রেণী:আজাদ হিন্দ ফৌজ বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতীয় সেনাবাহিনীর ইতিহাস বিষয়শ্রেণী:ব্রিটিশ ভারতের সামরিক বাহিনী বিষয়শ্রেণী:১৯৪৫-এ ভারত বিষয়শ্রেণী:১৯৪৬-এ ভারত বিষয়শ্রেণী:দিল্লির ইতিহাস
এমিল সুতোভস্কি ( জন্ম ১৯৭৭ সালের ১৯ সেপ্টেম্বার) হলো একজন ইসরাইলি দাবা গ্র্যান্ডমাস্টার এবং ২০১২ সাল থেকে এসোসিয়েশন অব চেজ প্রফেশনালস্‌ এর সভাপতি।     সফলতা  চার বছর বয়সে সুতভস্কি দাবা খেলা শিখে। তিনি বিশ্ব জুনিয়র দাবা চ্যাম্পিয়নশিপ (মেদেলিন, ১৯৯৬) বিজয়ী, ভ্যাম হুগেভিন টুর্নামেন্টের (১৯৯৭, জুদিত পোলগার, লইক ভ্যান ওয়েলি এবং ভ্যাসিলি মাইসলভ এর মুখোমুখি হয়ে) ডাবল রাউন্ড-রবিন প্রথম বারের মতো সম্পন্ন করেন, এবং ২০০০ সালে হ্যাস্টিংস বিজয় লাভ করেন ( আলেকে ড্রীভ, ইভান সোকোলোভ এবং জোনাথান স্পীলমান এর মুখোমুখি হয়ে)।    ২০০১ সালে রুসলান পোনোমারিওভ এর সাথে টাইব্রেকের (সমতা ভাঙন) পর সুতভস্কি ইউরোপীয় একক দাবা চ্যাম্পিয়নশিপের বিজয়ী হন।   ২০০৩ সালে ভিদমার মেমোরিয়্যালে তিনি প্রথমবারের মতো আলেক্সান্দ্‌র বেলিয়াভস্কির সাথে সমতা (টাই) করেন।  ২০০৭ সালে দ্রেসদেন এ অনুষ্ঠিত অষ্টম ইউরোপীয় দাবা প্রতিযোগিতায় তিনি চূড়ান্ত বিজয়ী জিএম ভ্লাদিস্লাভ কাচিয়েভ, জিএমএস দিমিত্রী জ্যাকোভেনকো এবং ইভান ছেপারিনোভের সাথে প্লে-অফের মাধ্যমে ২য় স্থান লাভ করেন।   ২০০৫ সালের দুইটি প্রধান উন্মুক্ত প্রতিযোগিতায় প্রথম বারের মতো তিনি সমতা শেষ করেন। জিব্রাল্টার দাবা উৎসবে তার স্কোর ছিল ৭.৫-২.৫, এবং মস্কোর এরোফ্লট ওপেনে তার স্কোর ছিল ৬.৫-২.৫। চূড়ান্ত সমতা-ভাঙনের মাধ্যমে তিনি প্রথম স্থান লাভ করেন।   সুতভস্কি তিনটি এফাইডিই নক-আউট বিশ্ব চ্যাম্পিয়নশিপে অংশগ্রহণ করেনঃ ১৯৯৭ সালে তিনি প্রথম রাউন্ডে গুইদার্দো গার্সিয়ার সাথে হেরে বাদ পড়েন; ২০০০ সালে প্রথম রাউন্ডে ইগর নাতাফ এর সাথে খেলে বাদ পড়েন; ২০০১ সালে তৃতীয় রাউন্ডে চূড়ান্ত রানার-আপ ভ্যাসলি ইভানচুক এর সাথে খেলে বাদ পড়েন।   ২০০৪ সালের এফাইডিই নক-আউট বিশ্ব চ্যাম্পিয়নশিপে তিনি অংশগ্রহণ করেননি কারণ এর হোস্ট লিবিয়া ইসরাইলী খেলোয়াড়দের সাথে কীরূপ আচরণ করবে সে বিষয়ে তিনি ভীত ছিলেন।   তিনি ২০০৫ সালের দাবা বিশ্ব কাপ, ২০০৭ দাবা বিশ্ব কাপ, ২০০৯ দাবা বিশ্বকাপ এবং ২০১১ দাবা বিশ্বকাপে অংশগ্রহণ করেন এবং বিশেষ সফলতা লাভ করেন। ২০০৭ সালে ২য় যুক্তরাষ্ট্রীয় দাবা গ্র্যান্ডমাস্টারে পরিণত হয় যা তাকে ২০০৭ সালের দাবা বিশ্ব কাপ জিততে সহায়তা করা।      ২০০৯ সালে সুতভস্কি আন্টওয়ার্প এর ইনভেন্টি দাবা টুর্নামেন্টে বিজয়ী হন। ২০১১ তে  দিমিত্রি আন্দ্রেইকিনের সাথে ২য়-৩য় বারের মতো টাই করেন।     অলিম্পিয়াড ক্যারিয়ার  সুতবস্কি ১৯৯৬ থেকে ২০১৪ সাল পর্যন্ত নয়টা দাবা অলিম্পিয়াডে ইসরাইলের প্রতিনিধিত্ব করে।  ২০১০ সালের দাবা অলিম্পিয়াডে একক পারফর্মেন্সের জন্য সোনার মেডেল লাভ করেন এবং তখন তার রেটিং ছিল ২৮৯৫ যা ছিল সকল প্রতিযোগীদের মধ্যে সর্বোচ্চ।   খেলার ধরন  সুতবস্কির অদমনীয় ধরন অনেকের নজর আকর্ষণ করেছে। ২০০২ সালে ইসরাইলি দাবা চ্যাম্পিয়নশিপে ইলাইনা সমিরিনের সাথে পাতানো ঢং এর খেলা সেরা খেলা হিসেবে বিবেচিত হয়।    সুতভস্কি সবসময় সাদা ঘুঁটি ১.ই৪ দিয়ে তার খেলা শুরু করেন। মাঝে মাঝে তিনি পুরানো ঢং এ চাল শুরু করেন যেমন দুই ঘোড়ার ডিফেন্স, কিংস গ্যাম্বিট এবং স্কস গেম। কালো ঘুটি দিয়ে তিনি সাধারণত ১. ডি৪, সিসিলিয়ান ডিফেন্স অথবা রায় লোপেজ এর বিরুদ্ধে গ্রানফেল্ড ডিফেন্স অথবা কিং'স ইন্ডিয়ান ডিফেন্স  দিয়ে খেলেন।    তথ্যসূত্র   বিষয়শ্রেণী:১৯৭৭-এ জন্ম বিষয়শ্রেণী:দাবার গ্র্যান্ডমাস্টার বিষয়শ্রেণী:ইসরায়েলি ইহুদি বিষয়শ্রেণী:ইহুদি দাবাড়ু বিষয়শ্রেণী:জীবিত ব্যক্তি বিষয়শ্রেণী:সোভিয়েত দাবাড়ু বিষয়শ্রেণী:বিশ্ব জুনিয়র দাবা চ্যাম্পিয়ন বিষয়শ্রেণী:দাবা অলিম্পিয়াডে অংশগ্রহণকারী খেলোয়াড়
300px|থাম্ব|ডান|এনসাইক্লোপিডিয়া ব্রিটানিকা, একাদশ সংস্করণ  এনসাইক্লোপিডিয়া ব্রিটানিকা একাদশ সংস্করণ এনসাইক্লোপিডিয়া ব্রিটানিকার সকল সংস্করণের মধ্যে সবচেয়ে বিখ্যাত ও নির্ভরযোগ্য। এই সংস্করণটি বর্তমানে পাবলিক ডোমেন-এ রয়েছে। এর নিবন্ধনের উপর ভিত্তি করে উইকিপিডিয়ায় অনেক নিবন্ধন করা হয়।  তথ্যসূত্র    বহিঃসংযোগ   মুক্ত রচনাসমূহ   In tiff format, at Tim Starling's Wikisource page. Probably requires the AlternaTiff plugin. In particular, see:  In Volume 1, the "Prefatory Note" and "Editorial Introduction," which discuss the history and objectives of the edition. (These, and the different Prefatory Note from the Handy Volume edition of 1915, are also included in the Wikisource 1911 Encyclopædia Britannica.)  The article on Encyclopaedia  Project Gutenberg Volume I  The Project Gutenberg Volume II   কপারাইট দাবীকরে যারা   LoveToKnow Classic Encyclopedia World Wide Web  Online 1911 Encyclopedia Britannica   এনসাইক্লোপিডিয়া ব্রিটানিকা একাদশ সংস্করণ সম্বন্ধনীয় নিবন্ধ   'Information ... Slightly Coloured by Prejudice', by Lawrence Biemiller, The Chronicle of Higher Education  বিষয়শ্রেণী:১৯১১-এর অ-কল্পকাহিনী বই বিষয়শ্রেণী:ইংরেজি ভাষার বিশ্বকোষ বিষয়শ্রেণী:২০শ শতাব্দীর বিশ্বকোষ
200px|thumb|right|ম্যাগনেটিক লেভিটেশনের মাধ্যমে বস্তুর উত্তোলন। চৌম্বক উত্তোলন বা ইংরেজি পরিভাষায় ম্যাগনেটিক লেভিটেশন (ইংরেজিতে: Magnetic levitation) হল এক ধরনের পদ্ধতি যাতে চৌম্বক ক্ষেত্রের সাহায্যে কোন বস্তুকে অবলম্বন ছাড়া শূন্যে ভাসিয়ে রাখা হয়। এক্ষেত্রে বস্তুর প্রতি মাধ্যাকর্ষণজনিত প্রভাবকে চৌম্বকীয় চাপ দিয়ে প্রতিহত করা হয়। আর্নশ তত্ত্ব প্রমাণ করে যে, কেবল ফেরোচুম্বকত্ত্ব কোন বস্তুকে মাধ্যাকর্ষণ প্রভাব হতে মুক্ত রেখে তাকে শূন্যে ভাসিয়ে রাখতে সক্ষম। কিন্তু ডায়াচুম্বকজাতীয় পদার্থের অতিপরিবাহিতা এই ঘটনায় বাধা প্রদান করে।  যদিও চৌম্বক উত্তোলনে চৌম্বক শক্তির মাধ্যমে বস্তুকে উত্তোলিত করা হয়, তথাপি কোন কোন ক্ষেত্রে বস্তুকে সামান্য পরিমাণে অবলম্বন প্রদানের উদ্দেশ্যে যান্ত্রিক পদ্ধতি ব্যবহৃত হয়। একে বলা হয় ছদ্ম উত্তোলন (ইংরেজি পরিভাষায় সিউডো লেভিটেশন)। চৌম্বক উত্তোলন চুম্বক-উত্তোলিত রেল, চৌম্বক বিয়ারিং এবং অন্যান্য যান্ত্রিক কাজে ব্যবহৃত হয়।   বহিঃসংযোগ    Maglev Trains Audio slideshow from the National High Magnetic Field Laboratory discusses magnetic levitation, the Meissner Effect, magnetic flux trapping and superconductivity  Magnetic Levitation - Science is Fun  Magnetic (superconducting) levitation experiment (YouTube)  Maglev video gallery  How can you magnetically levitate objects?   Levitated aluminum ball (oscillating field)  Instructions to build an optically triggered feedback maglev demonstration  Videos of diamagnetically levitated objects, including frogs and grasshoppers  Larry Spring's Mendocino Brushless Magnetic Levitation Solar Motor  A Classroom Demonstration of Levitation...  25kg MAGLEV suspension setup  25kg MAGLEV suspension control via Classical control strategy  25kg MAGLEV suspension via State feedback control strategy  Frogs levitate in a strong enough magnetic field  বিষয়শ্রেণী:চুম্বকত্ব বিষয়শ্রেণী:পদার্থবিজ্ঞান
বাত এক রাত কি () হচ্ছে ১৯৬২ সালে মুক্তিপ্রাপ্ত একটি হিন্দি চলচ্চিত্র। দেব আনন্দ এবং ওয়াহিদা রহমান ছিলেন চলচ্চিত্রটির নায়ক-নায়িকা। অভিনয়ে দেব আনন্দ - রাজেশ্বর ওয়াহিদা রহমান - নীলা/মীনা জনি ওয়াকার - সি. আই. ঢোলাকিয়া অসিত সেন - রামু গানের তালিকা  গান  কণ্ঠশিল্পী "নাম তুম হামে জানো" (পুরুষ) হেমন্ত কুমার "নাম তুম হামে জানো" (নারী) সুমন কল্যাণপুর "শীষে কা হো ইয়া পাত্থার কা দিল" মোহাম্মদ রফি, লতা মঙ্গেশকর "জো ইজাজাত হো তো এক বাত কাহু" মোহাম্মদ রফি, আশা ভোঁসলে "জো হ্যায় দিওয়ানে প্যায়ার কে" মোহাম্মদ রফি, আশা ভোঁসলে "আজ কা দিন হ্যায় ফিকা ফিকা" মোহাম্মদ রফি, আশা ভোঁসলে "এ্যাকেলে হুঁ ম্যা ইস দুনিয়া মেঁ" মোহাম্মদ রফি "আরে কিসনে চিলমান সে মারা" মান্না দে তথ্যসূত্র  বহিঃসংযোগ  বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৬০-এর দশকের হিন্দি ভাষার চলচ্চিত্র বিষয়শ্রেণী:১৯৬২-এর চলচ্চিত্র বিষয়শ্রেণী:ভারতীয় আদালতের চলচ্চিত্র বিষয়শ্রেণী:শচীন দেববর্মণ সুরারোপিত চলচ্চিত্র
রেজিস্ট্রার জেনারেলের কার্যালয়, জন্ম ও মৃত্যু নিবন্ধন স্থানীয় সরকার, পল্লী উন্নয়ন ও সমবায় মন্ত্রণালয়ের অধীনস্থ বাংলাদেশ সরকারের একটি নিয়ন্ত্রক সংস্থা যা বাংলাদেশে জন্ম ও মৃত্যুর নিবন্ধনের জন্য দায়িত্বপ্রাপ্ত।   ইতিহাস  ২০০১ সালে বাংলাদেশ সরকার ইউনিসেফের সহায়তায় জন্ম ও মৃত্যু নিবন্ধন প্রকল্প শুরু করে। প্রকল্পটি স্থানীয় সরকার বিভাগের অধীনে রাখা হয়েছিল। এইসময় জন্ম ও মৃত্যু নিবন্ধন আইন ১৮৭৩ এবং জন্ম, মৃত্যু ও বিবাহ নিবন্ধন আইন ১৮৮৬ বাতিল করা হয়, ২০০৪ সালে একটি নতুন জন্ম ও মৃত্যু নিবন্ধন আইন পাস হয়। আইনটি স্থানীয় সরকারি সংস্থা এবং বিদেশে বাংলাদেশ দূতাবাসগুলিকে জন্ম ও মৃত্যু নিবন্ধনের অনুমতি দেয়। জন্ম ও মৃত্যুর রেকর্ডের একটি স্থায়ী কেন্দ্রীয় ডাটাবেস স্থাপনের জন্য ২০১৩ সালের সেপ্টেম্বর মাসে রেজিস্ট্রার জেনারেলের কার্যালয়, জন্ম ও মৃত্যু নিবন্ধন প্রতিষ্ঠিত হয়েছিল।  রেজিস্ট্রার জেনারেল অফিসের একটি হিসাব অনুযায়ী, পাঁচ বছরের কম বয়সী ১ কোটি শিশুর জন্ম সনদ এবং নিবন্ধন নেই।  জানুয়ারি ২০২১ অনুযায়ী, রেজিস্ট্রার জেনারেলের কার্যালয়, জন্ম ও মৃত্যু নিবন্ধনের ওয়েবসাইটে জন্ম সনদ অনলাইন নিবন্ধনের ক্ষেত্রে অসুবিধা হচ্ছে। ঢাকা ট্রিবিউনের এক প্রতিবেদনে বলা হয়েছে, সনদপত্র ও রেকর্ডে ভুল লিঙ্গ যোগ করার সমস্যা সমাধান করার চেষ্টার জন্য ডাটাবেইসে সমস্যা হয়েছে।   সেবাসমূহ  জন্ম নিবন্ধনরেজিস্ট্রার জেনারেলের কার্যালয়, জন্ম ও মৃত্যু নিবন্ধন, বাংলাদেশ জাতীয় তথ্য বাতায়ন  জন্ম নিবন্ধনের আবেদন  আবেদনের অবস্থা   জন্ম নিবন্ধন যাচাইকরণ  একাধিক জন্মসনদ বাতিলকরণ  অনলাইনে জন্ম ও মৃত্যু নিবন্ধন অভিযোগ নিষ্পত্তি   এই মুহুর্তের জন্ম তথ্য   লগইন  ই - রিপোর্ট  মৃত্যু নিবন্ধন   মৃত্যু নিবন্ধনের আবেদন   আবেদনের অবস্থা   মৃত্যু নিবন্ধন যাচাইকরণ   তথ্যসূত্র   বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:২০১৩-এ বাংলাদেশে প্রতিষ্ঠিত বিষয়শ্রেণী:২০১৩-এ প্রতিষ্ঠিত সরকারি সংস্থা
রাষ্ট্রীয় প্রজা পার্টি ছিল নেপালের একটি রাজনৈতিক দল, এটি ১৯৫২ সালে প্রতিষ্ঠিত হয়েছিল, যখন মাতৃকা প্রসাদ কৈরালা নেপালি কংগ্রেস থেকে বিচ্ছিন্ন হয়েছিলেন। দলের নেতা হিসেবে এমপি কৈরালাকে রাজা প্রধানমন্ত্রী নিযুক্ত করেছিলেন। দলটি অবশ্য নিজস্ব কোনো বড় সমর্থন ভিত্তি গড়ে তুলতে পারেনি। দলের একটি বিচ্ছিন্ন দল পরে টাঙ্ক প্রসাদ আচার্যের প্রজা পরিষদে যোগ দেয়। Levi, Werner. Politics in Nepal, published in Far Eastern Survey, Vol. 25, No. 3, (Mar., 1956), pp. 39-46   তথ্যসূত্র   বিষয়শ্রেণী:নেপালের রাজনৈতিক দল বিষয়শ্রেণী:১৯৫২-এ নেপালে প্রতিষ্ঠিত
এঙ্গেলাব প্রতিবাদের মেয়েরা বা গার্লস অব এঙ্গেলাব প্রটেস্টস () হল  ইরানে বাধ্যতামূলক হিজাবের বিরুদ্ধে প্রতিবাদ, যা ব্যাপক ইরানীয় গণতন্ত্র আন্দোলনের অংশ। এই বিক্ষোভগুলি গার্ল অব এঙ্গেলাব স্ট্রিট হিসাবে পরিচিত একজন ইরানী মহিলা ভিদা মোভাহেদ দ্বারা অনুপ্রাণিত হয়েছিল। তিনি ২৭শে ডিসেম্বর ২০১৭–২০১৮ ইরানীয় প্রতিবাদ চলাকালীন তেহরানের এঙ্গেলাব স্ট্রিটে একটি ইউটিলিটি বক্সে ভিড়ের মধ্যে দাঁড়িয়েছিলেন, এবং তার হিজাব ও একটি সাদা হেডস্কার্ফকে একটি লাঠির সঙ্গে বেঁধেছিলেন এবং এটিকে পতাকা হিসাবে ভিড়ের কাছে উড়িয়েছিলেন। ওই দিন তাকে গ্রেফতার করা হয়েছিল এবং এক মাস পরে, ২০১৮ সালের ২৮শে জানুয়ারি জামিনে সাময়িক মুক্তি দেওয়া হয়েছিল। কিছু লোক ভিদা মোভাহেদের পদক্ষেপকে ব্যাখ্যা করেছেন যে হোয়াইট ওয়েডসডেসের জন্য মাসিহ আলিনেজাদের আহ্বানের উপর ভিত্তি করে, একটি প্রতিবাদ আন্দোলন যা ভিওএ ফার্সি টেলিভিশনের উপস্থাপক ২০১৭ সালের প্রথমদিকে শুরু করেছিলেন। তার প্রতিবাদটি অন্যান্য মহিলারা পরে পুনরায় প্রয়োগ করেছিল ও তাদের ক্রিয়াকলাপের ছবি সামাজিক মাধ্যমে পোস্ট করেছিল। এই নারীদের ইংরেজি সূত্রসমূহে "গার্লস অব এঙ্গেলাব স্ট্রিট" ও "গার্লস অব রেভোলুশন স্ট্রিট" হিসেবে বর্ণনা করা হয়েছে। প্রতিবাদকারীদের মধ্যে কেউ কেউ দাবি করেন যে তারা মাসিহ আলিনেজাদের আহ্বান অনুসরণ করছেন না। মাহশা আমিনীর মৃত্যুর কারণে ২০২২ সালে বিক্ষোভ তীব্র হয়।  তথ্যসূত্র  বিষয়শ্রেণী:অবগুণ্ঠনের বিরুদ্ধে ক্ষোভের প্রতিবাদ বিষয়শ্রেণী:২০১৭–২০১৮ ইরানীয় প্রতিবাদ বিষয়শ্রেণী:২০২১–২০২২ ইরানীয় প্রতিবাদ বিষয়শ্রেণী:মাহশা আমিনী প্রতিবাদ বিষয়শ্রেণী:ইরানে প্রতিবাদ বিষয়শ্রেণী:২০১৭-এ প্রতিবাদ বিষয়শ্রেণী:২০১৮-এ প্রতিবাদ বিষয়শ্রেণী:২০১৯-এ প্রতিবাদ বিষয়শ্রেণী:২০২০-এ প্রতিবাদ বিষয়শ্রেণী:২০২১-এ প্রতিবাদ বিষয়শ্রেণী:২০২২-এ প্রতিবাদ বিষয়শ্রেণী:২০১৭-এ ইরান বিষয়শ্রেণী:২০১৮-এ ইরান বিষয়শ্রেণী:২০১৯-এ ইরান বিষয়শ্রেণী:২০২০-এ ইরান বিষয়শ্রেণী:২০২১-এ ইরান বিষয়শ্রেণী:২০২২-এ ইরান বিষয়শ্রেণী:ইরানে ডিসেম্বর ২০১৭-এর ঘটনা বিষয়শ্রেণী:হিজাব বিষয়শ্রেণী:নাগরিক অধিকারের প্রতিবাদ বিষয়শ্রেণী:পোশাক বিতর্ক বিষয়শ্রেণী:ইরানি গণতন্ত্র কর্মী বিষয়শ্রেণী:ইসলাম ও নারী বিষয়শ্রেণী:ইরানে মানবাধিকার লঙ্ঘন বিষয়শ্রেণী:মুসলিমদের দ্বারা নিপীড়ন বিষয়শ্রেণী:ইরানে নিপীড়ন বিষয়শ্রেণী:ইসলামি চরমপন্থা বিষয়শ্রেণী:লিঙ্গ পৃথকীকরণ ও ইসলাম বিষয়শ্রেণী:মধ্যপ্রাচ্যে যৌনতাবাদ বিষয়শ্রেণী:এশিয়ায় ইসলাম সম্পর্কিত বিতর্ক বিষয়শ্রেণী:ইরানে নারী অধিকার আন্দোলন